JUMAL KÕNELEB
Piibel on tõeline varakamber.
Üks pärleist Piiblis on Psalm 23.
See on karjaselaul, mille kirjutas ja laulis Taavet.
Me ei hakka täna seda laulma.
Õnneks. - Kas tõesti?
See Psalm on tore "Issand on minu karjane".
Issand on hea karjane.
Tahame uurida seda Psalmi ja lugeda ühe salmi kaupa.
Õieti mitte ainult üks salm vaid lausa iga sõna eraldi
on nii täis ilmutust, sügavust ja infot,
et seda võiks lutsutada nagu pulgakommi.
See on nii hea.
Jumala Sõna on nii tihe ja rikas.
Tahame uurida sügavalt seda Psalmi.
Teeme algust ja vaatame, kui kaugele jõuame maitsmisega.
See on tõesti suurepärane psalm.
Enne alustamist tuletame meelde, mida öeldakse Õpetussõnad 4:22:
"Jumala Sõna on eluks sellele, kes need leiab,
ja terviseks kogu ta ihule!"
Samuti on Jumala Sõna seeme, mis kannab vilja oma liigi järele.
Jumala Sõna sünnitab usku.
Me ei uuri seda Psalmi niisama vaid just sellepärast,
et need imelised toredad armastuse sõnad
vaid Jumala loomus ja süda tuleb selle kaudu esile.
Kui vaatame seda ja selle üle mõtleme,
peidame oma südamesse, siis see muudab meid.
See on eelkõige hingeravim.
Kui on hirme, ahistust või häda, siis see ravim aitab.
Kui Jumala täiuslik armastus meid puudutab,
siis see teeb midagi.
Ajab ära kogu kartuse.
Igaüks meist võitleb mõnel moel hirmuga.
Olemas on ravim -
Jumala täiuslik armastus, mis leidub selles Psalmis.
Näiteks sellest.
Uurisime Joyga selle psalmi kohta.
See on tegelikult kirjeldus kasvavast ilmutusest.
Kirjeldab Jumala headust.
Seda psalmi võiks näha elukaarena,
jätkuvana, kuidas Jumal tahab ilmutada end sinu ja minu elus
ning kuidas Tema headus ja ustavus võib kasvada me eludes.
See on nagu läbiv joon või punane niit,
mis räägib kasvavast ilmutusest Jumala headuse kohta.
Kas alustame?
Psalm 23:1: "Issand on mu karjane."
Psalm algab sõnaga "Issand".
Selles esimeses sõnas sisaldub kogu universum.
Issand tähendab kedagi, kes on minust suurem.
Kohe alguses esitab see mulle väljakutse,
kes olen harjunud elama üksi, iseenesest sõltuvalt
ja saama kõigega oma jõuga hakkama.
Mul on Issand, kes on armastus.
Ülemus, kes on minust suurem ja targem
ning armastab mind rohkem kui ma ise,
kes teab kõike ja keda saan kuulata.
Kellele võin kuuletuda.
Tahan kuuletuda, sest Ta on nii imeline.
Imeline mõelda, et mul on Issand.
Ütlesin enne, et iga sõna loeb: "Issand on.."
See on nagu esimene ilmutus, kui tulime usule.
Jumal ongi olemas.
Jumal ja Issand on.
Meil on tõesti Jumal.
Keset raskusi tekib vahel küsimus, kus see Jumal siis on.
Ta on.
Issand on.
Ta on tõeline ja vägev.
Joy ütles, et on suurem, targem ja vägevam kui meie.
See kõik tekitab turvatunnet ja samas heal moel alandlikkust:
"Ma ei oska kõike ise, kuid ma ei peagi oskama."
Mul on Jumal, kes on suurem.
Issand on.
Kes Ta on?
Ta on minu karjane.
Kas võin enne öelda kolmanda sõna? - Ütle muidugi.
Enne kui räägid karjasest. - Olgu.
Tore fraas, et Issand ehk Jumal,
kes on meist suurem, on minu karjane.
See on sügav arusaam,
et Jumal on minu Jumal, kes hoolib minust.
Kui mina sain usklikuks,
oli see esimene ilmutus ja ahhaa-elamus.
Jumal on siis selline, kes tõesti hoolib minust
ja tahab olla minu Jumal ning minu lähedal,
suhelda minuga isiklikult ja hoolib tõeliselt minust.
Taavet laulab Jumalast, kes on tõeline, kes on olemas
ja kes tahab olla tema Jumal ja tema lähedal.
Samasugune on ta jätkuvalt ka sinu ja minu elus.
Ta tahab olla tõeline Jumal sinu ja minu jaoks.
Oma ja isiklik. - Just nii, oma ja isiklik.
Sellest räägin ka koolis lastele, et soovime õpetajatega,
et lapsed leiaksid oma suhte Jumalaga
ja Jumalast saaks nende Jumal, mitte üksnes nende vanemate Jumal.
Isa ja ema Jumal.
Mida tähendab karjane?
Issand on minu karjane.
Karjane on targem kui lambad. - Jah, lambad on vahel päris rumalad.
Vähemasti mina olen. - Ka see on lohutav.
Karjasel on lammastest rohkem infot ja tarkust kõrvade vahel.
Karjane näeb kaugemale.
Karjane teab, kus on parimad aasad.
Karjane kuulab ilmateadet ja teab, millal on oodata halba ilma
ning millal peaksid lambad minema lambatarasse.
Johannese 10:10 ütleb Jeesus:
"Varas ei tule muu pärast kui varastama ja tapma ja hukkama."
Loen 11. salmini:
"Mina olen tulnud, et neil oleks elu, ja oleks seda ülirohkesti.
Mina olen hea karjane.
Hea karjane annab oma elu lammaste eest."
Juba Taavet tundis Jumalat, kes oli Tema hea karjane.
Seesama hea karjane ilmus hiljem Kristuses lihana ehk Sõna sai lihaks.
Karjane, kellest Taavet laulab, ilmus oma rahva keskele.
Taavet tundis juba Teda Jumalana,
kes on hea karjane, tahab hoolitseda, on targem,
teab, kuhu juhatab oma lambaid ja oskab lammaste eest hoolitseda.
Laiendatud piiblitõlkes on kirjas: "Issand on minu karjane,
et mind toita, juhtida, juhatada ja kaitsta."
Ta on hea karjane.
"Palgaline aga, kes ei ole karjane ja kelle omad lambad ei ole,
kui ta näeb hunti tulemas, jätab lambad maha ja põgeneb -
ja hunt kisub neid ja ajab nad laiali -,
ta on ju palgaline ega hooli lammastest.
Mina olen hea karjane."
Issand ei ole palgatud karjane,
kes ei viitsi sellega tegeleda ja jätab lambad, et kohvile minna.
Tema on hea karjane, kes ei jäta lambaid ka katsumustes.
"Mina olen hea karjane ja tunnen omi ja minu omad tunnevad mind."
Ta on karjane, keda ma tunnen.
Siin on kirjas, et esmalt tunneb Tema mind.
Ta tunneb mind sügavalt südamest, täielikult.
Öeldakse ka, et Ta on karjane, keda ma tunnen.
Kui Ta räägib minuga
ja on minuga koos, siis ma tunnen Ta hääle ära.
See on lahke, soe ning armastav hääl.
Märkan, kui Ta räägib minuga. et Ta tõesti tunneb mind.
Jeesuses on imeline ja imekspandav äratuntavus.
Mu süda tunneb Ta ära.
Jeesus tõesti on mu südame hoidja.
Tema on minu õige karjane,
Temaga võin olla täielikult mina ise.
Seda on näha su ema juures, et ta lambad tunnevad ta ära.
Juba kaugelt tunnevad ära ka tema hääle.
Jeesus oli hea karjane jüngritele ning on Ta seda ikka veel.
Johannese 17:12 ütleb Jeesus:
"Kui ma olin koos nendega, siis ma hoidsin neid sinu nimes,
mille sina andsid mulle, ja varjasin neid."
Sama Jeesus on sinu ja minu karjane.
Joy äsja ütles ja Jeesus tahab, et õpiksime Teda tundma.
Tunneksime seda head karjast.
Taavet laulab heast karjasest, keda ta tundis.
Taavet võiti kuningaks ja oli palju, mida ta hiljem tegi,
Ta tundis aga Jumalat juba ammu enne seda.
Näeme Piiblist,
et Taaveti usk ja suhe Jumalaga oli väga lihtne ja lapseomane.
Ta lihtsalt küsis Jumalalt, mida teha ja Jumal vastas.
See suhe sündis juba siis, kui ta oli alles noor karjapoiss.
Pean ütlema, et kui ma ei tunneks Jumalat
ja Ta poleks mu lähedane sõber, kes on mu südamele kõige lähemal,
siis oleks küll ränkraske.
Ma siiski tunnen Teda.
Muidugi mitte täiuslikult.
Tema tunneb mind täiuslikult.
Tunnen siiski nii palju, et keegi ei ole mulle kallim.
See on minu jõuallikas ja oli jõuallikas ka Taavetile.
Johannese 10:2:
"Aga kes läheb sisse uksest, on lammaste karjane.
Temale avab uksehoidja ning lambad kuulevad ta häält,
tema hüüab oma lambaid nimepidi ning viib nad välja."
Lambad kuulevad Tema häält.
Ta ütleb: "Joy, sa tunned mu hääle ära."
Igaüks meist võib ära tunda selle hea armastava karjase hääle.
"Kui ta on kõik omad välja ajanud, käib ta nende ees
ning lambad järgnevad talle, sest nad tunnevad tema häält."
Kui sa oled mõtelnud,
et sina küll ei tunne Püha Vaimu kõnetust
ega Jeesuse häält, siis see ei vasta tõele.
Igaüks, kes on võtnud Jeesuse vastu, tunneb Ta hääle ära.
See on harjutamise küsimus.
Võime harjutada peatuda ja paluda, et Issand meiega räägiks.
"Räägi minuga Piibli ning Püha Vaimu kaudu."
Enamasti Ta alustab sõnadega:
"Ma armastan sind. Joy, ma armastan sind."
Johannese evangeeliumis 10:27 võtab Jeesus selle kokku sõnadega:
"Minu lambad kuulevad minu häält."
Kui sa oled lammas ja Kristuse jünger,
siis oled Tema lammas ja Jeesus ütleb: "Sa kuuled mu häält."
"Mina tunnen neid ja nad järgnevad mulle."
Õpime Tema häält tundma.
Issand räägib me mõtetes ning sisemuses ja südames.
See ei ole kõrvaga kuuldav hääl.
Ta elab me südames, vaimus ja räägib meie mõtete tasandil.
Kui õpime Teda kuulama Tema Sõna kaudu, mis meid kõnetab,
siis sellest tekibki tundmine ja tundmine viib järgimiseni.
Mida rohkem olen õppinud Tema häält kuulama,
seda paremini olen õppinud Teda tundma.
Mida rohkem ma loen Piiblit, seda paremini õpin Teda tundma.
Kui õpin tundma, kui tohutult imeline on mu Jumal,
seda enam tahan järgneda Talle ning anda Talle kogu oma elu.
Keegi ei pea mulle ütlema:
"Teeni Issandat ja anna oma elu Kristusele."
Muidugi tahan seda teha, sest ma tunnen Teda
ja seetõttu tahan anda kogu oma elu Talle.
Selline on meie karjane.
Kas saaksin korraks Piibli? - Ikka saad.
Johannese evangeeliumis
räägib Jeesus just enne oma Taevasse minekut
Ta ütleb jüngritele midagi väga tähtsat.
Ta ütleb, et on hea, et Ta läheb ära.
"Sest kui Ma ei läheks ära, ei tuleks Püha Vaim teie juurde.
Kui ma lähen ära, siis ma saadan Tema teie juurde."
See on vägev, et Püha Vaim,
Jumala Vaim, Jeesuse Vaim on siin meiega.
Ta elab meie sees. - Siin maa peal meie keskel.
Johannese evangeelium 14:16:
"Ja ma palun Isa ja ta annab teile teise Lohutaja,
et tema oleks teiega igavesti: Tõe Vaimu,
keda maailm ei saa võtta vastu, sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees.
Ma ei jäta teid orbudeks, ma tulen teie juurde."
See on imeline ja tekitab soovi õppida Issandat veel rohkem tundma.
Ma nii väga tahan seda, mu Issand, mu imeline Karjane!
Võtame siis selleks aega nagu Issand ütleb
mitmel korral Piiblis: "Otsige minu palet.
Seisan su südameukse taga ja koputan.
Kes mulle avab, selle juurde ma lähen sisse ja söön õhtust temaga."
Ta igatseb lähedast ühendust meiega, et Ta saaks olla meiega koos.
Ta tahab veeta meiega aega ja õpetada meile asju.
See on nii vägev.
Julgustav on ka see,
et Taavet kirjutas selle laulu karjasena aasal lammaste keskel.
Kindlasti, kuna ta ise oli karjane, kes valvas ja kaitses lambaid,
hoolitses nende eest, viis neid heale karjamaale,
siis kogu aeg rääkis Jumal talle, et Ta ise on selline ka Taaveti jaoks.
"Nii nagu sa hoolitsed lammaste eest ning vaatad, et nad ei saaks viga,
valvad, kaitsed ja armastad neid - samasugune olen Mina sinu vastu."
Olen kindel, et see liigutas Taaveti südant.
Ta elas ju Vana Testamendi ajal, millal vähesed tundsid Jumalat.
Ta koges Jumala kõnetust nii konkreetselt:
"Mina olen sinu hea Karjane."
Issand tahab olla ja ilmutada end ning anda sama ilmutust meile kõigile.
Ta ei ole eemalolev Jumal, kes ei hooli.
Ta on sama konkreetselt karjane nagu oli Taavet.
Ta päriselt tahtis ja hoolitseski oma lammaste eest.
Kui oled parajasti keset võitlust,
siis parim peidupaik ja pelgupaik on Jumala otsimises.
Parim pelgupaik on minna Ta juurde, kes on hea Karjane.
Parim on otsida Temalt kaitset, lohutust ja abi.
Samamoodi tegid lambad, kui nad läksid Taaveti juurde.
Lambad, mitte karjased.
Psalm 139.
"Sina tead, millal ma maha istun ja millal ma tõusen;
sa mõistad kaugelt ära mu mõtted.
Sa mõõdad ära mu käimise ja mu pikali-olemise,
ja kõik mu teed on sulle tuttavad.
Sõna ei ole veel mu keelel,
kui ennäe - sina, Issand, tead selle kõik ära.
Tagant ja eest sa ümbritsed mind ja paned oma pihu mu peale."
Inglise keelne tõlge ütleb: "Paned õnnistava käe minu peale."
"See tundmine on minule imeline, see on liiga kõrge."
Kogu see Psalm 139 on nii armas.
"Su silmad nägid mind juba mu eos ja su raamatusse
kirjutati kõik päevad, mis olid määratud,
ehk küll ühtainustki neist ei olnud olemas."
Nii armas, et meil on karjane, kes meid tunneb.
Võime lõõgastuda ja elada rahulikult, teades, et mul on Issand.
Kes on olemas.
Mul on karjane, kes mind karjatab.
Issand on mu Karjane.
Palvetame koos sinuga.
Täna palume Pauluse sõnadega ilmutuse vaimu Sinu tundmiseks, Isa.
Palume, et Sa, Issand, ilmutaksid end,
et iga vaataja õpiks Sind tundma nagu Taavet Sind tundis.
Hea Karjasena, tema oma Jumalana,
kes oli Temaga koos ja oli Tema hea Isa ning Karjane.
Tänu, Issand, et ilmutus Sinust kui Isast ja Karjasest,
Sinu kaitsvast käest, võib kasvada ja hävitada
kõik takistused, hirmud ja uskmatuse.
Me võime kõik kogeda Sinu Isa süle ja armastust.
Sinu kui Karjase, hoolitsust kõikides eluvaldkondades.
Tänu, Issand, et ükski meie elu valdkondadest
ei ole Sinust kaugel või varjatud Sinu eest.
Võime olla täiesti alasti, nagu olemegi Sinu palge ees.
Sa vaatad meid armu ja armastusega.
Jeesuse nimel, aitäh, Isa!
Issand, aitäh, et oleme Sinu lambad.
Tänu, Issand, et oleme vabad ja kaitstud.
Võime olla nagu lambad, kes lastakse kevadel karjamaale.
Võime olla täis rõõmu ja vabadust
ning kepselda seal haljastel aasadel.
Tänu, Issand, et Su imeline armastus
on tugev meie juures ja puudutab vägevalt igaühte.
Tunneme Su soojust ja armastust, mis läheb igasse rakku.
Tänu, Issand, et oled tõesti me Karjane
ja oleme Sinu lambad ning sul on meiega head kavatsused.
Juhatad meid häid teid mööda edasi.
Issand, tead kõiki meie katsumusi ja asju, milles vajame abi.
Puudutad ja teed täna jälle tööd meie eludega.
Parandad ja paned asjad õigetele kohtadele.
Issand, tänu, et võime tuua Su ette me kõikide lambatalled.
Me kõigi lapsed. - Lapselapsed, kellel neid on.
Kõik need talled, keda kanname südames.
Koolilapsed ja kõik teised Issand, Sinu palge ette
Issand, Sa puudutad tõesti igat meie kallist
ning tood muutuse, oma imesid ja imelist abi
meie kõikide kallite ellu just praegusel hetkel.
Jeesuse nimel, halleluuja!
Tänu, Issand, et taevas on täna jälle avatud.
Võime tulla täna jälle avatud südamega
ja võtta vastu Sinu riiki igas oma elu valdkonnas.
Tunnen selgelt,
et Issand ütleb mitmetele täna: Ära karda! Usu ainult!"
Isa tahab sulle öelda: "Ära karda! Usu ainult!"
Jumal teab sinu olukorda
ja Ta tõesti tahab ütelda, et sa ei pea kartma.
Tema teab, korraldab ja aitab.
Lihtsalt usu.
JUMAL KÕNELEB
Meile, usklikele, on antud ühine ülesanne:
viia evangeeliumi kogu maailmani.
Keegi meist ei suuda üksinda viia evangeeliumi kogu maailma.
TV7 kaudu võime palju teha.
Võime viia evangeeliumi miljonite inimeste kodudesse.
Osale selles vägevas evangeeliumi kuulutamise töös!
Võid toetamiseks helistada annetustelefoninumbrile 9001777
Kõne maksab Eestis 7 eurot ja sellega toetad seda teletööd.
Võid kasutada pangarekvisiite, mida näed peatselt ekraanil.
Tule osalema, sest see on vägev võimalus
levitada evangeeliumi kogu maailma, enne kui Jeesus tuleb tagasi.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin